ΓΡΑΠΤΗ ΕΡΩΤΗΣΗ E-2847/02

υποβολή: Erik Meijer (GUE/NGL) προς την Επιτροπή

(10 Οκτωβρίου 2002)

Θέμα: Η έλλειψη έρευνας και προληπτικών μέτρων για την περίπτωση της πτώσης κοσμικών αντικειμένων στη γη και των συνεπαγομένων καταστροφών

1. Γνωρίζει η Επιτροπή ότι, παράλληλα προς τις γνωστές φυσικές καταστροφές — όπως είναι οι ηφαιστειακές εκρήξεις, οι σεισμοί, οι τροπικές θύελλες και οι πλημμύρες, για τις οποίες γνωρίζουμε βέβαια τις απειλούμενες περιοχές αλλά ούτε η χρονική στιγμή, ούτε η έντασή τους είναι δυνατόν να προβλεφθούν πολύ νωρίτερα —πάρχουν πολύ σοβαρότερες φυσικές καταστροφές οι οποίες είναι δυνατόν να προβλεφθούν, όπως η σύγκρουση της γης με μετεωρίτες, κομήτες και πλανητοειδείς. Παρόμοιες καταστροφές έχουν συμβεί κατά το παρελθόν και θα μπορούσαν να συμβούν ακόμα, οπότε εκατοντάδες εκατομμύρια άνθρωποι θα μπορούσαν να χάσουν τη ζωή τους ως συνέπεια τεραστίων παλλιρροιακών κυμάτων, σωματιδίων ύλης στην ατμόσφαιρα και σημαντικών κλιματικών μεταβολών·

2. Μπορεί να επιβεβαιώσει η Επιτροπή ότι ο κίνδυνος κρύβεται μόνο στους τεράστιους όγκους (διαμέτρου εκατοντάδων χιλιομέτρων) πέτρας και πάγου, των οποίων έχουν ήδη προσδιορισθεί επακριβώς οι τροχιές, αλλά και σε μικρότερα σώματα, διαμέτρου μικρότερης του ενός χιλιομέτρου και τα οποία κατά το μεγαλύτερο μέρος τους δεν έχουν ακόμη ανακαλυφθεί, παρά το γεγονός ότι πολλές φορές περνούν ανησυχητικά πολύ κοντά στη γη και κατά μέσον όρο συγκρούονται μαζί της κάθε 10 000 χρόνια·

3. Μπορεί να αναφέρει η Επιτροπή εάνπάρχει κάποια διεθνής συνεργασία σε κρατικό επίπεδο, με στόχο την έρευνα και τη λήψη μέτρων για μια βέλτιστη αντιμετώπιση των κινδύνων· Οφείλουμε να πιστέψουμε ότι μόνο οι Ηνωμένες Πολιτείες διεξάγουν κάποια έρευνα για τον καλύτερο εντοπισμό των κινδύνων σύγκρουσης με κοσμικά αντικείμενα που απειλούν την περιοχή τους και τη δυνατότητα απόκλισης της τροχιάς μικρών πλανητοειδών· Είναι αλήθεια ότι η ΕΕ τηρεί στάση αναμονής·

4. Συμμερίζεται η Επιτροπή την άποψη ότι τα μεμονωμένα κράτη μέλη της ΕΕ δεν έχουν τις δυνατότητες να αναλάβουν στο επίπεδό τους την έρευνα και την πρόληψη και ότι επειδή ακριβώς πρόκειται για προβλήματα μεγάλης κλίμακας, το σημαντικό αυτό έργο ανήκειπερεθνικά στην Ευρώπη, εφόσον δεν έχει ακόμη αντιμετωπισθεί αποτελεσματικά σε επίπεδο ΟΗΕ·

5. Τι δράση προτίθεται να αναλάβει η Επιτροπή ώστε να συμβάλει στη βέλτιστη προστασία του εδάφους των ευρωπαϊκών κρατών και των κατοίκων τους, έναντι του ενδεχομένου καταστροφικών, αλλά κατ' αρχήν προβλέψιμων πτώσεων·

Πηγή: Η ολλανδική εφημερίδα de Volkskrant της 19.9.2002

Απάντηση του κ. Busquin εξ ονόματος της Επιτροπής

(28 Νοεμβρίου 2002)

Η Επιτροπή γνωρίζει τους δυνητικούς κινδύνους από μετεωρίτες και αστεροειδή σε τροχιές κοντά στη γη, ουράνια σώματα που προέρχονται από τα νεφελώματα Oort και Kuiper περί το ηλιακό σύστημα, των οποίων οι τροχιές διασταυρώνονται με την τροχιά της γης και η σύγκρουση με αυτά θα μπορούσε να έχει καταστροφικές συνέπειες.

Θεωρείται κατά κανόνα ότι είναι εξαιρετικά μικρές οι πιθανότητες αυτών των κινδύνων, αλλά ότι θα ήταν τεράστιες οι συνέπειες. Οι ανησυχίες σχετικά με αυτούς τους κινδύνους, καθώς και το θεμελιώδες επιστημονικό ενδιαφέρον σχετικά με την προέλευση του ηλιακού μας συστήματος έχουν οδηγήσει τα τελευταία έτη σε σειρά ερευνητικών έργων για την παρακολούθηση του στερεώματος ώστε να ανιχνευτούν και να καταγραφούν όλα τα μεγαλύτερα αντικείμενα (κατά προσέγγιση, διαμέτρου μεγαλύτερης του ενός χιλιομέτρου) τα οποία εισέρχονται στο ηλιακό σύστημα. Τα έργα αυτά κατά κύριο λόγο εκτελούνται στις ΗΠΑ και ενισχύονται από την Εθνική Υπηρεσία Αεροναυτικής και Διαστήματος (NASA).

Στην Ευρώπη, έκθεση του Σεπτεμβρίου 2000 της Near Earth Objects Task Group (επιχειρησιακή ομάδα για τα πλησίον της γης αντικείμενα), που συγκροτήθηκε από την κυβέρνηση της Βρετανίας, πραγματεύεται την απειλή από τα αντικείμενα σε τροχιές πλησίον της γης και συνιστά να ληφθούν πρωτοβουλίες. Ως αποτέλεσμα της έκθεσης αυτής, το παγκόσμιο επιστημονικό φόρουμ του Οργανισμού Οικονομικής Συνεργασίας και Ανάπτυξης (ΟΟΣΑ) οργανώνει ημερίδα εργασίας σχετικά με αντικείμενο τα Αντικείμενα πλησίον της γης (Near Earth Objects, ΝΕΟ) στην εγκατάσταση ESRIN της Ευρωπαϊκής Υπηρεσίας Διαστήματος, στο Frascati της Ιταλίας, τον Ιανουάριο του 2003. Σκοπός της ημερίδας είναι να εξεταστούν θέματα σχετικά με τα ΝΕΟ, όπου περιλαμβάνονται δραστηριότητες τεχνικού χαρακτήρα και πολιτικής σε εθνικό και διεθνές επίπεδο. Η Επιτροπή θα μελετήσει το αποτέλεσμα αυτής της εργασίας και θα εξετάσει κατά πόσον απαιτείται κοινοτική δράση.